Sagunt, escenari per al programa de TVE Seguridad Vital que s'emetrà durant el mes de desembre
27 d’octubre 2017

![](/media/2e0ptzrm/44-seguridadvital2.jpg)

L'equip del programa Seguridad Vital es va desplaçar dimecres passat a Sagunt per gravar en la ciutat les entrades a les diferents seccions del programa. Els escenaris triats van ser el Teatre Romà, el Castell, la Jueria, el Pantalà i el Passeig Marítim del Port de Sagunt.

L'Ajuntament de Sagunt, a través de la Sagunt Film Office, ha col·laborat amb el programa en matèria d'informació i ubicació de rodatge a més de tramitar els corresponents permisos per realitzar el treball tant en l’àmbit municipal com autonòmic i amb l'Autoritat Portuària.

Emés per TVE els diumenges a les 9.30 h, este programa de servei públic combina la visió, experiència i casos reals de conductors de vehicles, ciclistes, motoristes i vianants. Amb un estil amé i didàctic, es dirigix a tots els públics per transmetre valors, claus i consells al volant.

El programa té diferents espais:

L'Entrevista: en el qual el programa puja al seu cotxe a un personatge conegut, qui explica quina és la seua relació amb la seguretat vial, quan es va traure el carnet, com condueix, quins són els seus majors errors al volant, conduint una moto, pujat a una bicicleta o com a vianant.

El Radar: on es denuncien actituds que són tan incorrectes com freqüents quan estem circulant. Des de la perillositat d’utilitzar el mòbil mentre es conduix fins als perills, per exemple, d'un encreuament mal senyalitzat. És un espai per a la participació dels espectadors, que poden enviar els seus vídeos i les seues pròpies denúncies.

El Laboratori: on es proven de primera mà situacions i circumstàncies a les quals s'enfronten els conductors cada dia en carretera.

Tecnologia i futur: espai per recordar que la innovació en tecnologia aplicada a vehicles de dos i quatre rodes no descansa mai.

El Retrovisor: moment per a la nostàlgia i tirar la vista arrere i comprovar que els canvis en els últims anys en matèria de seguretat vial han sigut gegantescs. Es recorden les campanyes antigues de trànsit, com eren les carreteres d’aleshores i com l'ésser humà ha sigut capaç d'evolucionar les seues màquines fins a límits impensables fins a fa ben poc.

Tu ho pots evitar: persones que s'han vist embolicades en accidents de trànsit ens recorden que encara que sempre pensem que són coses que els ocorren a uns altres, també ens poden succeir a nosaltres.  

*   [](http://www.facebook.com/sharer.php?u=https://aytosagunto.es/va/actualitat/sagunt-escenari-per-al-programa-de-tve-seguridad-vital-que-s-emetra-durant-el-mes-de-desembre/ "Facebook")
*   [](http://twitter.com/share?url=https://aytosagunto.es/va/actualitat/sagunt-escenari-per-al-programa-de-tve-seguridad-vital-que-s-emetra-durant-el-mes-de-desembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-escenari-per-al-programa-de-tve-seguridad-vital-que-s-emetra-durant-el-mes-de-desembre/ "Linked In")
*   [](mailto:?body=https://aytosagunto.es/va/actualitat/sagunt-escenari-per-al-programa-de-tve-seguridad-vital-que-s-emetra-durant-el-mes-de-desembre/)